
Ja sam bolesna i ponekad plačem zbog stanja u kojem se nalazim. Da li ovaj plač znači suprotstavljanje Allahu i nezadovoljstvo s onim što je odredio i da li razgovor o bolesti sa mojim bližnjim spada u to?


* 
* 
* 
* 
* 
* 
* 

 
Da li se plakanje zbog bolesti smatra ne zadovoljstvom Allahovom odredbom?

Nema smetnje da plačeš bez dizanja glasa, a na osnovu onoga što je rekao Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, kada je preselio njegov sin Ibrahim: “Oko suzi, srce je tužno i ne govorimo osim ono čime je Gospodar zadovoljan: mi smo žalosni, Ibrahime, zbog rastanka s tobom”, a hadisi u ovom kontekstu su brojni. Također, nema smetnje da obavijestiš svoju rodbinu i prijatelje o svojoj bolesti, s tim da zahvaljuješ Allahu i da Ga moliš za izlječenje i da prilikom liječenja koristiš dozvoljena sredstva. Savjetujemo ti da se strpiš, da računaš na nagradu i da se nadaš dobru, jer je Uzvišeni Allah rekao: “Samo oni koji budu strpljivi bit će bez računa nagrađeni.” Rekao je Allahov Poslanik, ﷺ: “Muslimana ne zadesi briga, niti tuga, nesreća, bolest ili uznemirenje, čak ni ubod trna, a da mu Allah time ne oprosti od njegovih grijeha.” Također, Poslanik, ﷺ, rekao je: “Kome Allah želi dobro, stavi ga na kušnju.”


Molimo Allaha da te izliječi i podari ti zdravlje, čisto srce i ispravna djela, a On je Onaj koji čuje i odaziva se molbi.


Odgovorio: Šejh ***[Ibn Baz](https://pitajucene.com/search/Ibn+Baz/answers/ "Pretraži odgovore od šejh Ibn Baz")***, Allah mu se smilovao


